شەفەق نیوز/ دەسەڵاتەیل سوودان، ئمڕوو یەکشەممە،
بەرزەوبوین ئامار لافاوە مەرگبارەیل راگەیان ک دالە وڵاتەگە، تا بڕەسێدە ١٠٠ مردن،
لە وەختیگ هوشداری دەسەڵاتەیل کرد لە فراوانبوین ناوچەیل زەرەدمەن.
ئەنجومەن نەتەوەیی وەرگری شارستانی لە سوودان،
لە بەیاننامەیگ وت: ئامار قوربانیەیل رەسیە ٩٩ کوشیان و نزیکەی ٩٤ زەخمداری، و هەمیش
زەرەدەیل دارایی گەورەیگ تەسان، ک ١٨ هەزار ماڵ لە گشت ناوچەیل وڵاتەگە وەشیوەی تەواویگ
خاپوور کرد، و ٢٥ هەزار ماڵیش لەلای کەمەو نیمچە ویران بوی.
ئامارەیل نەتەوە یەکگرتگەیل دەسنشان زەردەمەنی
زیاتر لە ١٤٦ کەس لەوەر لافاوەیل کەێد.
سوودانیەیل رخیان لەەوە چوود ک رەوشەیل مرۆیی
لەسای ئەو ئامادەکاریەیل کەمە لەلایەن حکومەت و سەختیەیل لۆجستیکی گەورە لەنوای ریخریایەیل
خوەیوەخش ناوخوەیی وناودەوڵەتی بەدترەو بوون.
هەمیش رخیان لە خراوبوین  گەورەی ژینگە چوود و زاوزیی مەگەس وپەخشە و ئەو کەمی
فرە لە ئاو نووشین چوود ک رەوش تەندروسی بویە گەورەترین نیگەرانی.
